Endnu engang giver sneen og de glatte veje problemer i trafikken. Nordjyllands Politi har kort efter klokken 10 sendt en opdatering ud på Twitter om, at motorvej E39 er spærret ved afkørslen ved Brønderslev C, fordi en lastbil er snurret rundt - og nu blokerer den for den øvrige trafik. Beredskab er på vej for at hjælpe. Men det kan dog tage noget tid, før motorvejen er farbar igen. Derfor opfordrer politiet til, at man finder alternative ruter, hvis man skal nordpå.

Referat:
Lastbil blokerer for motorvejen ved Brønderslev.